[{"text_idx": "#000007", "text": "Plant neu bobl ifanc sy\u2019n arddangos ymddygiad rhywiol niweidiol"}, {"text_idx": "#000008", "text": "Ymddygiad rhywiol niweidiol yw\u2019r term a ddefnyddir i ddisgrifio plant neu bobl ifanc sy\u2019n cam-drin plant eraill, pobl ifanc neu oedolion yn rhywiol. Gall camdriniaeth rywiol a gyflawnir gan blant fod yr un mor niweidiol a\u0302 chamdriniaeth rywiol gan oedolion, felly mae\u2019n bwysig cofio effaith y gamdriniaeth ar y dioddefwr yn ogystal a\u0302 chanolbwyntio ar driniaeth y plentyn neu berson ifanc sy\u2019n arddangos yr ymddygiad rhywiol niweidiol."}, {"text_idx": "#000010", "text": "Gall y ffin rhwng yr hyn sy\u2019n gamdriniol a\u2019r hyn sy\u2019n rhan o arbrofi arferol mewn plentyndod neu ieuenctid fod yn aneglur. Bydd gallu gweithwyr proffesiynol i benderfynu a yw ymddygiad rhywiol plentyn yn ddatblygiadol, yn amhriodol neu\u2019n gamdriniol yn dibynnu ar gysyniadau cysylltiedig gwir ganiata\u0302d, anghydbwysedd o ran grym a chamfanteisio. Gallai hyn gynnwys plant sy\u2019n arddangos amrediad o ymddygiad rhywiol problemus, fel dinoethiad anweddus, galwadau ffo\u0302n anweddus, ffetisiaeth, bwystfilgydiaeth, cam-drin oedolion neu blant yn rhywiol a lawrlwytho delweddau anweddus o blant oddi ar y rhyngrwyd."}, {"text_idx": "#000011", "text": "Mae plant a phobl ifanc, yn enwedig os ydynt yn byw oddi cartref, yn agored i fwlio a cham-drin corfforol, rhywiol ac emosiynol gan eu cyfoedion. Dylid cymryd camdriniaeth o\u2019r fath yr un mor ddifrifol a\u0302 chamdriniaeth gan oedolyn bob amser. Dylid dilyn yr un gweithdrefnau diogelu plant ag sy\u2019n berthnasol ar gyfer unrhyw blentyn sy\u2019n dioddef neu mewn perygl o ddioddef Niwed Sylweddol o ffynhonnell niweidiol."}, {"text_idx": "#000012", "text": "Caiff cyfran sylweddol o droseddau rhywiol eu cyflawni gan blant yn eu harddegau a chaiff troseddau o\u2019r fath eu cyflawni gan blant iau o bryd i\u2019w gilydd. Mae angen canllawiau eglur a hyfforddiant ar staff a gofalwyr plant sy\u2019n byw oddi cartref i adnabod y gwahaniaeth rhwng caniata\u0302d a chamdriniaeth a rhwng perthynas briodol a chamfanteisio ymysg cyfoedion. Ni ddylai staff ddiystyru ymddygiad rhywiol camdriniol fel rhywbeth \u201carferol\u201d rhwng pobl ifanc ac ni ddylent ddatblygu trothwyon uchel cyn cymryd camau."}, {"text_idx": "#000022", "text": "Os ydych yn gwybod am blentyn sydd mewn perygl o gam-drin neu yn cael ei gam-drin, mae\u2019n bwysig iawn eich bod yn rhoi gwybod i\u2019r cyngor neu\u2019r heddlu."}, {"text_idx": "#000023", "text": "Os yw\u2019r unigolyn mewn perygl uniongyrchol, ffoniwch yr heddlu ar unwaith ar 999. Os nad yw mewn perygl uniongyrchol, ffoniwch y Gwasanaethau Cymdeithasol cyn gynted a\u0302 phosibl i rannu eich pryderon."}, {"text_idx": "#000024", "text": "Os yw\u2019r person mewn perygl uniongyrchol, ffoniwch yr Heddlu ar unwaith ar 999. os nad ydyw mewn perygl dybryd. ffoniwch y Gwasanaethau Cymdeithasol cyn gynted a\u0302 phosibl i rannu eich pryderon."}]